Heldur Nestor

Heldur Nestor (24. veebruar 1935 Särevere vald, Järvamaa – 2. aprill 2019 Tallinn) oli eesti geoloog ja paleontoloog. Heldur Nestor oli talupidaja poeg, geoloog Viiu-Kai Nestori abikaasa. 1954. aastal lõpetas Nestor Türi 1. Keskkooli, 1959 Tartu Riikliku Ülikooli geoloogiaosakonna ning 1964 aspirantuuri Geoloogia Instituudis. 1965. aastal kaitses ta Eesti Teaduste Akadeemia juures geoloogia-mineraloogiakandidaadi kraadi ja 1979. aastal Moskva Ülikoolis geoloogiadoktori kraadi väitekirjaga "Эволюция и условия обитания палеозоиских строматопорат" ("Paleosoikumi stromatopooride evolutsioon ja elutingimused"). Nestor oli 1959–1961 ja 1964–1969 Geoloogia Instituudi noorem-, 1969–1986 vanem- ja 1986–1995 peateadur, 1995–2000 töörühma juht ning 2001–2008 Tallinna Tehnikaülikooli Geoloogia Instituudi erakorraline vanemteadur. Ta on olnud geoloogilistel välitöödel Uuralis, Kesk-Siberis, Baltimaades, Lääne-Ukrainas, Rootsis, Norras, USA kesk-ida osariikides ning Ontario provintsis Kanadas. Heldur Nestor on uurinud vanaaegkonna stromatoporoidide (lubikäsnad) evolutsiooni, süstemaatikat, biostratigraafiat ja paleoökoloogiat; samuti siluri ladestu stratigraafiat, paleogeograafiat ja settimistingimusi ning geoloogiateaduste ajalugu Eestis. Ta on üks stromatoporoidide evolutsioonilise süstemaatika rajajaid ja praeguse klassifikatsiooni loojaid. Nestor lõi koos Rein Einastoga Balti siluri settebasseini fatsiaalse sedimentoloogilise mudeli, mis on esimesi omataoliste seas. Ta on Ida-Euroopa platvormi siluri kivimite unifitseeritud stratigraafia skeemi ja seletuskirja põhikoostajaid. Ta on avaldanud üle 150 teadustrükise, sh 5 monograafiat, samuti arvukalt aimeartikleid. Nestor oli Balti Stratigraafia Assotsiatsiooni esimees, Rahvusvahelise Geoloogiateaduste Liidu Siluri Stratigraafia Alamkomisjoni korrespondentliige, Rahvusvahelise Fossiilsete Käsnade ja Korallide Uurimise Assotsiatsiooni nõukogu liige, Loodusuurijate Seltsi paleontoloogia sektsiooni esimees, TTEÜ juhatuse liige ja Tallinna osakonna juhataja ning "Eesti teaduse biograafilise leksikoni" geoloogia erialatoimetaja. Eesti NSV preemia (1972, kollektiivis) Eesti Teaduste Akadeemia aukiri, 1985 ja 1992 Eesti Vabariigi teaduspreemia (1991, kollektiivis) Karl Ernst von Baeri mälestusmedal (1992) akadeemik Karl Orviku preemia (2000) On the ecogenesis of the Palaeozoic stromatoporoids. Paris, 1975 Autecology of stromatoporoids in Silurian cratonic seas. // Spec. Pap. Palaentol. 32 (1984) Biogeography of Silurian stromatoporoids. // Geol. Soc. Mem. 12 (1990); Aspects of carbonate platform sedimentation in the Silurian (kaasautor). // Spec. Pap. Paleontol. 44 (1991) Main trends of stromatoporoid evolution during the Silurian. // Courier Forschungsinst. Senkenberg, 172 (1994) Ordovician and Silurian reefs in the Baltic area. // Publ. Serv. Geol. Luxembourg 29 (1995) Revised classification and terminology of Palaeozois stromatoporoids (kaasautor). // Acta Paleontol. Polonica 44 (1999) 1 Recovery of the stromatoporoid fauna after the Late Ordovician extinction (kaasautor C. W. Stock). // Bull. Tohoku Univ. Museum, 1 (2001) Correlation of low-middle Llandovery sections in central and southern Estonia and sedimentation cycles of lime muds (kaasautor). // Proc. Est. Acad Sci. Geol. 52 (2003) 1 Sedimentary cyclicity and dolomization of the Raikküla Formation in the Nurme drill core (Silurian, Estonia) (kaasautor). // Proc. est. Acad. Sci. Geol. 53 (2004) 1 Eesti teaduse biograafiline leksikon, 3. köide Eesti teaduse biograafiline leksikon, 3. köide Eesti geoloogia: biograafiline teatmik. Tallinn, 1995, 76 EE 6, 596 EE 14, 322 Kes on kes? Eesti 2000. Tallinn, 2000, 132 Heldur Nestor Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.